open-index/open-wikipedia-markdown huggingface dataset:
Тој (списание)

200px|thumb|Тој
**Тој** е списание на издавачката куќа НАМ, од Скопје.

Првиот број на „TOJ машки свет“ излезе во април 2004 година. ТОЈ е прво специјализирано списание за мажи во Македонија. За мажи со страст за животот! Наменето е за младите, амициозни мажи, жедни за успех. На современите мажи - динамични, активни, сигурни во себе, ослободени од комплекси, едноставни, отворени, блиски. Темите се поврзани со нивниот свет, а тоа е: спорт, забава, хоби,информатичко-технолошки иновации, емоции, здравје, автомобилизам.

## Надворешни врски

* Тој 

Категорија:Македонски списанија
Категорија:Појавено во 2004 година во Македонија
Византиски градини

[лево|thumb|Современа копија на [Старогрчка уметност|старогрчка градинарска статуа на вепар. Ваквите статуи продолжиле да се изрработуваат и длабоко во доцната антика.]]
Византија несомнено зазема важно место во историјата на градинарството. Градот, кој подоцна станал Истанбул, бил престолнината на Источното Римско Царство кое траело илјада години по падот на Западното Римско Царство. Меѓутоа византиските градини биле главно уништени од страна на Турците во нивните походи од XV век.

Византиските градини главно биле засновани на римските принципи на нагласување на мозаици и типични класични принципи како порамнување на дрвата во низи, поставување на мали градби како фонтани и олтари, кои со време станувале с посложени и побогати. Меѓутоа византиските градини развиле свој посебен стил, кој влечел инспирација од ориенталните, и особено исламските градини (Близок Исток и северна Африка). Донекаде видливи се и маварски влијанија, особено кај дизајнот на фонтаните, но наоѓаме и дека персиските градини извршиле забележително влијание, нагласувајќи ја нивната заденичката одлика со византиската култура - употребата на спротивставени бои.

За византиските градини не се знае речиси ништо друго, и за нив се спомнува многу малку во историјата, а тогашни книги денес не постојат. Византијците, како и нивните грчко-римски претходници, ѝ придавале големо значење на естетиката, но низ целата грчко-римска историја градината никогаш не заземала место на престиж во нивните култури за разлика од културите на истокот - грчко-римските градини влечеле корени од практичното одгледување на градинарски култури како маслиново дрво.

## Поврзано
* Историја на градинарството
* Римски градини
* Персиски градини
## Наводи

## Надворешни врски
* Мари-Луиз Готен - историја на византиските градини  
* Византиска градинарска култура  
* Приватни градини во византиски Цариград 

Категорија:Градинарство
Категорија:Византиска култура
KIDS (списание)

200px|thumb|KIDS - логото на списанието

**KIDS** (*превод од англиски - „деца“*) е списание на издавачката куќа НАМ, од Скопје. Списанието е на англиски јазик и е наменето на учениците во основните училишта. Излегува 11 години, а изобилува со теми блиски до возраста и знаењето на учениците, кои се наменето за преку забава и игри полесно да го совладуваат англискиот јазик.

## Погледнете исто така
* Таа
* Тој
* Комплетна
* Мој дом
* М&М

## Белешки

Категорија:Македонски списанија
М&М (списание)

200px|thumb|М&М
**
М&М** е списание на издавачката куќа НАМ, од Скопје.

М&М е списание на англиски јазик наменето за учениците кои го изучуваат англискиот јазик во средните училишта. Излегува 11 години и од самиот почеток е одлично прифатено и од страна на учениците и од страна на наставниците по англиски јазик, кои го кристат како дополнително средство во наставата. Содржините се усогласени со нивото на знаење на учениците, а и со нивните интереси.

## Погледнете исто така

* Таа
* Тој
* Комплетна
* Мој дом
* KIDS

## Надворешни врски

* М&М 

Категорија:Македонски списанија
Комплетна (списание)

200px|thumb|Комплетна

**Комплетна** е списание на издавачката куќа НАМ, од Скопје.

Првиот број на КОМПЛЕТНА излезе во декември 1996. Идејата од која тргнала оваа издавачка куќа кога ја создавале КОМПЛЕТНА била дека ако човек не ја искористи дарбата која му е дадена, тогаш залудно го потрошил животот.

Слоганот на списанието е "Моја комплетна инспирација", ја опишува нивната главна цел, а тоа е предадено и преку текстовите со кои сакаат да ја разбудат фантазијата и да ја поттикнат инспирацијата кај нивните читателки. Да им помогнат да се пронајдат себеси, да го отктијат својот талент, интерес, желба, цел во животот.

Да ги охрабрат со позитивни примери и мотивирачки теми. Да ги потикнат да тргнат во пресрет на својата цел - со дух, страст и енергичност во животот. Списанието е наменето на современите жени, кои истовремено се и мајки и сопруги и деловни жени, со сè поголеми барања и очекувања. Во трката на современото живеење КОМПЛЕТНА се труди да им помогне на жените во различни области на животот: врски, меѓучовечки односи, мајчинство, здравје, убаво однесување и позитивно размислување.

## Погледнете исто така

* Таа
* Тој
* Мој дом
* М&М
* KIDS

## Надворешни врски

* Комплетна 

Категорија:Македонски списанија
Атина (префектура)

**Атина** е една од префектурите на Грција. Таа е дел од периферијата Атика и натпрефектурата Атина-Пиреј. Главниот град на префектурата е градот Атина. Префектурата е многу мала по површина, но затоа е густо населена. Го опфаќа централниот дел на англомерацијата Атина.

## Општини и заедници

## Поврзано
* Список на населени места на Атика

## Наводи

Категорија:Држави и територии настанати во 1972 година
Музеологија

thumb|Музеј на антропологијата во Универзитетот Колумбија
**Музеологија** (или **музејски студии**) е изучувањето на организацијата и управата на музеи и музејски збирки.

Академските институции нудат дипломи по музеологија.

Постојат разни кариери во рамките на музеологијата како директор на музеј, кустос, едукатор, доцент (волонтер), графички дизајнер, изложбен дизајнер, архивар и конзерватор/реставратор.

Во Република Македонија музеологијата како високо образование се нуди на Институтот за историја на уметност и археологија при Филозофскиот факултет (Универзитет Св. Кирил и Методиј) во Скопје.
Пела (појаснување)

**Пела** е име на повеќе места места:
* Постолски округ (грчки: *Νομός Πέλλας/Номос Пелас*) — округ во Егејска Македонија.

## Градови
* Пела — древен град во Егејска Македонија, денес во Грција.
** Постол (грчки: *Πέλλα/Пела*) — град во Егејска Македонија, поранешниот антички град Пела.
** Нов Постол (грчки: *Νέα Πέλλα/Неа Пела*) - град во денешна Грција, изграден покрај античкиот град Пела.
* Пела — резиденција на Катерина Велика близу Санкт Петербург.
* Пела — древен град во Јордан, оден од градовите на Декаполис.
* Апамеја — наречен Пела за време на македонската окупација.
* Пела - град во Ајова, САД.
* Пела — град во Висконсин, САД.
* Пела — град во ЈАР.
* Пела — општина во покраината Новара во Италија.

## Луѓе
* Џузепе Пела
Китара

[мини|right|250px|[Аполон Китаред со *китара* во рацете]]

**Китара** — антички грчки музички инструмент од фамилијата на цитри. На латински се нарекува *cithara (цитара)*, а во модерниот грчки јазик зборот *κιθάρα (китара)* го добил значењето гитара.

Китарата била професионална верзија на седум-жичената *[[лира]]*. Спротивно на попростата *лира*, која била фолклорен инструмент, китарата примарно се користела од страна на професионални музичари (видете китароде, *цитароедус*). (*[[Барбитос]]от* бил бас верзија на китарата популарна во источниот Егеј и античка Мала Азија.)

Китарата имала длабока, дрвена звучна кутија составена од две резонирачки табли, или рамни или благо заоблени, поврзани со ребра или страни со иста широчина. На врвот, нејзините жици биле врзани со јазол околу попречните штимери (зугон) или со прстените околу штимерите, или паг околу дрвени цевки. Другиот дел од жиците бил поврзан со друг дрвен дел на дното откако минувал над рамна кобилица, или пак дрвениот дел и кобилицата биле комбинирани. Се свирела со плектрум кој се држел во десната рака, со лактото истегната и дланката свиткана навнатре, додека жиците биле свирено со исправените прсти на левата рака.

Китарата се свирела примарно со цел да ги придружува танците и епските рецитали, рапсодии, оди и лирски песни. Исто така се свирела самостојно на приеми, банкети, национални игри и тестови на вештина.

## Поврзано
* Авлос
* Форминкс
* Харфа
* Римска музика

## Надворешни врски
* Статија на класичната енциклопедија
* Звучни примери од реконструирани антички инструменти

Категорија:Музички инструменти
Категорија:Музика на стариот век
Категорија:Римски музички инструменти
Егеј

**Егеј** може да се однесува на:

* Егејско Море
* Егејска Македонија
* Егејски острови
* Егејска цивилизација
* Егејски јазици

## Поврзано
* Архипелаг
Fender

**Fender корпорацијата за музички инструменти** (англиски: *Fender Musical Instruments Corporation*), првично именувана **Fender компанија за производство на електрични инструменти** (англиски: *Fender Electric Instrument Manufacturing Company*), била основана од Кларенс Леонидас Фендер во 1946, и е еден од најшироко познатите производители на електрични гитари, електрични басови и гитарски засилувачи, додека произведува и акустични гитари и други производи поврзани со аудио.

## Производи
### Електрични гитари
* Fender Broadcaster
* Fender Bullet
* Fender Cyclone
* Fender Duo-Sonic
* Fender Electric XII
* Fender Jaguar
* Fender Jag-stang - ко-создаден со Курт Кобејн
* Fender Jazzmaster
* Fender Katana
* Fender Contemporary Stratocaster Japan
* Fender Lead Series
* Fender LTD
* Fender Musicmaster
* Fender Mustang
* Fender Prodigy
* Fender Performer
* Fender Showmaster
* Fender Starcaster
* Fender Stratocaster
** Buddy Guy Polka Dot Stratocaster
** Eric Clapton Stratocaster
** Eric Johnson Stratocaster
** Hello Kitty Stratocaster
** Jeff Beck Stratocaster
** Jimmie Vaughan Tex-Mex Stratocaster
** John Mayer Stratocaster
** Mark Knopfler Stratocaster
** Robert Cray Standard Stratocaster 
** Stevie Ray Vaughan Signature Stratocaster
** Yngwie Malmsteen Stratocaster
* Stratocaster XII
* Fat Strat
* Fender Telecaster
** Fender Telecaster Custom
** Fender Telecaster Deluxe
** J5 Telecaster
** Fender Telecaster Squire
* Fender Toronado
* Fender Swinger
Прекинати модели:
* Fender Bronco
* Fender Custom

### Електрични басови
thumb|300px|Jazz Bass 1966
* Fender Aerodyne Jazz Bass
* Fender Jazz Bass
* Fender Jaguar Bass
* Fender Mustang Bass
* Fender Precision Bass
* Fender Performer Bass
* Fender Telecaster Bass
* Fender VI
* Fender Zone Bass
* Fender Dimension Bass
* Fender Bass V
* Fender Bronco Bass
* Fender Bullet Bass

### Засилувачи
* Twin
* Twin Reverb
* Deluxe Reverb
* Fender Tremolux
* Super Reverb
* Blues Junior
* Blues Deluxe
* Blues DeVille
* Bassman
* MetalHead
* Vibroverb 
* vibro-King
* Pro Junior
* Hot Rod Deluxe
* Hot Rod DeVille
* Supersonic
* Frontman II
* G-DEC
* B-DEC
* Cyber Twin
* Ultimate Chorus

### Кабинети за звучници
* Fender Vibratone

## Поврзано
* Gibson
* Соперништво помеѓу Fender и Gibson
* Gretsch
* Squier

## Надворешни врски
* Fender музички инструменти - официјално мрежно место
* Fender  форум
* Vintage Fender регистер
* Fender Мексико  - сликовита турнеја
* Интервју: Ричард МекДоналд  Потпретседател на маркетинг секторот, корпорација Fender Musical Instruments

## Наводи

Фендер
Солун (округ)

мини|десно|350п|Административна карта на Солунскиот округ
**Солун** () — округ во Егејска Македонија, денес дел од областа Централна Македонија во Грција. Административен центар е градот Солун. Областа на округот, како и остатокот од Егејска Македонија е присвоена од Грција со Првата балканска војна во 1912 г.

## Географија

Округот се протега од Солунскиот Залив на југозапад до Струмскиот Залив на исток. Тук се наоѓаат две големи водни површини — во средишниот дел на подрачјето е сместено Лагадинското Езеро (Коронија), а на исток е Бешичкото Езеро (Волви).

Северните и централните краиште се планински, а западните, дел од североисточните и северните краишта покрај реката Вардар се рамничарски. Планините во округот се Хортач (Хортијатис) во западниот централен дел, Богданска Планина (Вертискос или Кердилија) на север и северозапад.

Се граничи со окрузите Иматија (Берско и Негушко) на југозапад, Постол на запад, Кукуш на север, Сер на исток и Халкидик на југ.

Климата се одликува со топли средоземни лета и свежи благи зими во низинските и рамничарските делови. Во подрачјата на надморска височина преку 500&nbsp;м и кон планините често имаат типични зими.

### Општини
Округот Солун се дели на 14 општини. Тие се следниве (означени со бројки во инфокутијата):
*Амбелокипи-Менемени (2)
*Корделио-Арманќој (*Корделио-Евосмос*) (8)
*Бешик (*Волви*) (3)
*Даутбал (*Ореокастро*) (14)
*Делта (4)
*Илиџиево (*Халкидона*) (13)
*Каламарија (7)
*Капуџилар-Хортач (*Пилеја-Хортијатис*) (12)
*Лагадина (*Лангадас*) (9)
*Неаполи-Сикјес (10)
*Павлос Мелас (11)
*Седес (*Терми*) (6)
*Солун (*Тесалоники*) (1)
*Солунски Залив (*Термајкос*) (5)

## Демографија
Бидејќи нема официјален попис за тоа колку Македонци живеат во овој округ, кога ќе споредиме некои историски податоци и денешни статистики, се доаѓа до одредена проценка. Така, во овој округ Македонците живеат во околу 32 населени места и сочинуваат околу 7% од вкупното население, па според последниот попис тоа се приближно 78.000 Македонци.

## Поврзано
* Солунско Поле
* Солунски Залив
* Список на села во Солун
* Солунски револуционерен округ

## Наводи

## Надворешни врски
* Портал на округот Солун 


Категорија:Окрузи во Егејска Македонија
Категорија:Окрузи во Грција
Мето Јовановски (писател)

**Мето Јовановски** (, Брајчино — , ) — македонски раскажувач и романописец и прв претседател на Хелсиншкиот комитет за човекови права, а потоа негов почесен претседател.

## Животопис
Мато Јовановски е роден во преспанското село Брајчино, на 5 октомври 1928 година. Средното образование го завршил во Битола, а во Скопје ја завршил Вишата педагошка школа, како вонреден студент. Работел како учител во ресенските села и во Пиринска Македонија, а потоа се вработил во Скопје, каде работел во Главниот одбор на Културно-просветните организации. Неколку години бил соработник на весникот „Нова Македонија“, а потоа бил професионален уредник на книжевниот весник „Хоризонт“. Исто така, учествувал и во уредувањето на списнаијата „Млада литература“, „Современост“, „Културен живот“ и „Книжевна трибина“.

Јовановски, бил претседател на македонскиот ПЕН Центар. На 9 ноември 2006 година заедно со Слаѓана Тасева ја основал невладината организација за борба против корупцијата „Транспарентност - нулта корупција“. Исто така, бил дел од уредничките тимови на списанијата „Современост“ и „Хоризонт“.

Мето Јовановски бил погребан во неговото родно село Брајчино.

## Творештво
Јовановски почнал да објавува раскази во 1951 година, а во 1956 година ја објавил збирката раскази „Јадреш“. Следната година ја објавил сатирично-хумористичната повест „Хајка на пеперутки“, која е првата книга од тој род во македонската книжевност. Во 1954 година се појавил неговиот роман за деца „Луман арамијата“ кој доживеал повеќе изданија, а во 1959 година ја објавил втората збирка раскази, „Мени на мојата месечина“. Во 1960 година бил објавен на словенечки јазик избор од неговите раскази, со наслов „Натежнати ѕвезди“. Покрај тоа, во текот на 1956 година ги објавил романот „Земја и тегоба“ и повеста „Слана во цутот на бадемите“, додека во 1970 година се појавил романот „Сведоци“.

Јовановски најчесто обработува теми и мотиви од обновата и изградбата на Македонија во периодот по Втората светска војна, а понекогаш и од НОБ. Раскажува реалистично и мошне живо.

## Библиографија
### Збирките раскази
* „Јадреш“, 1956
* „Мени на мојата месечина“, 1959 
* „Првите човекови умирања“, 1971 
* „Патот до осамата“, 1978 
* „Крстопат кон спокојот“, 1987
* „Љубовта на Грифонот“, 2005.

### Романи
* „Хајка на пеперутки“, 1957
* „Слана во цутот на бадемите“, 1965
* „Земја и тегоба“, 1968
* „Сведоци“, 1970
* „Будалетинки“, 1973
* „Орловата долина“, 1979 
* „Крлежи“, 1984 и 
* „Балканска книга на умрените или Ослободување преку зборување“, 1992.

### Книги за деца
* „Луман арамијата“, 1954 
* „Војвода над војводите“, 1980.

Автор е и на патописот „Клучевите на Манхатан“, 1983, а има напишано и радио и тв-драми. Составувач е на антологијата „Една друга Америка“ (1978) и на лексиконите „Кој е кој, што е што“ (1963) и „Мал литературен лексикон“ (1971). Негови дела, особено расказите, се објавени на повеќе светски јазици. Преведува од англиски и руски јазик.

## Наводи

## Надворешни врски
* Кон збирката раскази „Љубовта на Грифонот“ 

Категорија:Македонски писатели
Категорија:Македонски преведувачи
Категорија:Починати во 2016 година
Категорија:Починати во Скопје
Клуч

**Клуч** може да се однесува на:

## Направи

* Клуч (брава), направа која се користи за отворање на брава.
* Штимерски клуч, направа која се користи за штимање на гитара.

## Музика

* Клуч (инструмент), музичките инструменти имаат клучеви за штимање и свирење
* Клуч (музика), во музичката нотација

## Компјутери

* Примарен клуч, поле или група на полиња во база на податоци што еднозначно го определува записот
* Надворешен клуч, поле или група на полиња во база на податоци што посочува на едноставен или составен клуч од друга табела во базата на податоци
* Клуч (криптографија), дел од информација кој ја контролира операцијата на алгоритам за енкрипција; Види за Енкрипционен клуч
* Клуч (програмирање), збор или идентификатор кој има определено значење за еден програмски јазик
* Клучен збор (интернет пребарување), еден од зборовите кои се користат да се најдат соодветни страници
* USB клуч, компјутерска направа за помнење на податоци
Теба

Две важни места во антиката биле наречени **Теба**:

* Теба, Грција - Теба на седумте порти; некогашен главен град на Беотија.
* Теба, Египет - Теба на стоте порти; некогашен главен град на Новото Кралство на Египет.

Придавката поврзана со двете места е **Тебанско**.

* Теба, Илиноис - село во Соединетите Американски Држави.

Неколку други луѓе, нешта и места го делат името Теба, вклучувајќи ги и:

* Теба (месечина), месечина на Јупитер
* Теба (митологија) се однесува на неколку работи во античката митологија:
** Амазонка.
** Нимфа, ќерка на Асопус и Метопа, жена на Зетос. Зевс ја сакал.
** Ќерка на Зевс и Јодам, жена на кралот Огигиј и мајка на Авлис.
* Теба, Киликија - еден од дванаесетте градови кои ги поразил Ахил - да не биде смешан со било кој од античките градови наречени Теба: Теба, Грција и Теба, Египет. 
* Теба е исто така парична единица, подединица на Боцванската пула
Теба (митологија)

Во старогрчката митологија, името **Теба** се однесува на барем три различни луѓе
* Амазонка
* Нимфа, ќерка на Асопос и Метопа, жена на Зетос. Зевс ја сакал.
* Ќерка на Зевс и Јодам, жена на крал Огигиј и мајка на Авлис
* Жена на Зетос, мајка на Итилос

Категорија:Старогрчка митологија
Кози

**Козите** () или **кози** и **диви кози** (**козорози**) се  на шуплороги животни големи свиткани рогови кои излегуваат попречно и сртно од челото. Живеат ширум Евроазија, северна и источна Африка.

## Видови кози
Петте вида на кози се групирани заедно со четири други вида во рамките родот.

Домашната коза позначајно се разликува од другите сродници поради нејзиното припитомување од човекот во текот на повеќе илјади години.

Алпскиот козорог (*Capra ibex*) е најпознат од сите диви кози. Иберискиот или наречен уште и шпански козорог (*Capra pyrenaica*) има помазни и пораздалечени рогови. Подвидот кој живе во Египет и Сирија се нарекува нубиски козорог.

Кри-кри или критски козорог, е подвид на дивата коза, *Capra aegagrus*.

Хималајскиот козорог (*Capra sibirica hemalayanus*) е загрозен вид и го наоѓаме во Националниот парк Кунџераб во северните предели на Пакистан. (Овој национален парк е под надзор на Светскиот фонд за природа (WWF), Пакистан.)

Валијскиот козорог (*Capra walie*), познат и како етиопски козорог, живее на венецот Симен во состав на Етиопската Висорамнина, каде е критично загрозен.

Азијатскиот козорог е последниот вид на козорог.

## Некои видови на кози
* домашна коза (*Capra aegagrus hircus*)
* алпски козорог (*Capra ibex*)
* нубиски козорог (*Capra nubiana*)
* шпански козорог (*Capra pyrenaica*)
* сибирски козорог (*Capra sibirica*)
* валиски козорог (Capra walie)''

## Надворешни врски


Категорија:Цицачи на Европа
Категорија:Цицачи на Азија
Категорија:Цицачи на Африка
Категорија:Животински таксони опишани од Карл Линеј
Штимер

::*Оваа статија е за штимерски клуч. За други значења видете [[клуч]].*

мини|десно|Штимерите на електрична гитара Squier Stratocaster.

**Штимер**, или штимерски клуч, е дел од гитарата или сличен инструмент, направа за затегнување и оттаму за штимање на жици, вообичаено сместен на главата. Една глава има повеќе штимери, по еден за секоја жица.

## Варијанти
Нормално, штимерите овозможуваат пренос од 14:1, иако постојат верзии со однос 18:1. Тие овозможуваат поголема прецизност во штимањето, но се нешто поспори при почетното затегнување на жиците.

мини|лево|Штимерите на класична гитара. Забележете ги изложените запченици и декорациите.

Постојат неколку типови на механизми на штимери:
* На класичните гитари (со најлонски жици), запчениците претежно се откриени; жиците се навртени на делови во длабнатини на главата;
* На гитарите со челични жици, вклучувајќи ги и „фолк“ акустичните гитариs и електричните гитари, запчениците вообичаено се сместени во поединечни затворени кутии со трајно подмачкување, иако поевтините подели може да имаат откриени запченици фиксирани на плочки на кои е сместен ред на запченици; неколку местоположби на штимерите се возможни, во зависност од формата на главата:
** коцкеста глава, 2 реда од 3 штимери (или 6 штимери за 12-жичени гитари): се наоѓаат на повеќето „фолк“ гитари и на Gibson Les Paul моделот;
** единствен дијагонален ред од 6 штимери: се наоѓа на Fender Telecaster и Stratocaster модели;
** еден дијагонален ред од четрии штимери и еден дијагонален ред од два штимера: се наоѓаат на Music Man модели;
* На бас гитарите, затегнатоста на жиците е екстремно голема и се користат особено тешки и големи штимери; рачките за штимање се исто така многу поголеми отколку оние на гитарите; исто така се користи преност од 20:1. Откриените запченици се почести кај најдобрите бас гитари отколку кај шест-жичените не-басови инструменти.
мини|десно|Спротивното на штимерите на акустична „фолк“ гитара со челични жици. Забележете ги прикриените запченици.

Исто така, гитарите и басовите 'без глава', особено оние дизајнирани од Steinberger и нивните лиценцирани копии, како Hohner Jack Bass и нелиценцираните копии како Washburn Bantam, имаат штимери на крајот на телото. Гитарите и басовите од линијата на Steinberger и Hohner имаат посебни жици со топчиња на двата краја, додека басот Washburn Bantam може да се свири и со обични жици.

## Забележителни дизајни
Неколку производители основале добро познати дизајни на јазли и цели штимери. Овие дизајни се подложни на авторски права:
мини|лево|250px|Martin EB18 глава која ги покажува штимерите Martin од отворен тип

* Rodgers
* Grover-стил
* Schaller-стил
* Kluson-стил
* Wilkinson-стил
* Fender-стил
* Gibson-стил
* Speedwinder

Категорија:Гитарски делови и додатоци
Бранко Наумоски

**Бранко Наумоски** (, ) — претседател на Уставниот суд на Македонија и прв народен правобранител на Македонија.

## Животопис
Во 1969 година, тој завршил средно образование во гимназијата „Кочо Рацин“ во Скопје. Во 1975 година, тој дипломирал на Правниот факултет во Скопје, а во 1976 година положил правосуден испит.

Од 1975 до 1981 година работел најпрво како приправник, а потоа како стручен соработник во основното јавно обвинителство во Скопје. Во 1981 година бил избран за заменик-јавен обвинител во основното јавно обвинителство Скопје. Во 1987 година станал помошник на министерот за правда задолжен во секторот за извршување на кривични санкции, што подразбира надзор, увид и следење на уставноста и законитоста во спроведување на правата на осудените лица. Бил избран за главен републички управен инспектор во републичкиот управен инспекторат во 1995 година.

На 3 јуни 1997 година, тој бил избран за народен правобранител и ја вршел таа функција од јули 1997 година до декември 2004 година. На 6 декември 2004 година, тој бил избран за судија во Уставниот суд на Република Македонија, а од 2010 година, тој станал и негов претседател.

## Наводи

## Надворешни врски
* Биографија на Бранко Наумоски 

Категорија:Луѓе од Букојчани
Категорија:Македонски правници
Категорија:Југословенски правници
Категорија:Апсолвенти на Правниот факултет „Јустинијан I“ - Скопје
Иџет Мемети

**Иџет Мемети ** (роден на  година во село Раковец, Тетовско) — македонски политичар. Тој бил член на Советот на јавни обвинители. Мемети е поранешен народен правобранител кој ја извршувал функцијата од декември 2004 до 2020 година.

## Животопис

Иџет Мемети дипломирал на Правниот факултет при Универзитетот во Приштина во 1986 година со положен правосудниот испит во Скопје.

Професионалното искуство го започнал во 1987 година како секретар во основното училиште во село Требош, Тетовско. Подоцна бил избран за заменик-секретар на Владата на Република Македонија, функција на која бил сѐ до 1999 година. Во 1999 бил номиниран за државен советник, а на двапати (во 2001, и ноември 2003) бил избран за Министер за правда, а од мај до ноември 2003 работел како судија на Уставниот суд на Република Македонија.

Бил член на Државната комисија за избирачки списоци во Собранието на Република Македонија, член на Координативното тело на Владата на Република Македонија за справување со кризата во 2001 година, како и член на Правниот совет на Владата на Република Македонија.

## Надворешни врски
* Народен Правобранител на Република Македонија 

|-

|-

Категорија:Живи луѓе
Категорија:Македонски правници
Категорија:Македонски политичари
Категорија:Состав на Владата на Република Македонија од 1998
Категорија:Состав на Владата на Република Македонија од 2004
Категорија:Луѓе од Раковец (Тетовско)
Категорија:Македонски Албанци
Тракија (појаснување)

**Тракија** може да означува неколку нешта:

* Тракија, некогашна провинција на Римското Царство.
* Тракија, село во Бугарија.
* Тракија, автопат во Бугарија.
* Тракија и Источна Македонија, административна област во Грција.
Фламенко гитара

**Фламенко гитарата** е тип на гитара изработена примарно со цел на неа да се свири фламенко музика. 

Традиционалните фламенко гитари се изработуваат од шпански чемпрес и смрека, и се полесни во тежина и малку помали од класичните гитари, со цел да произведуваат „поостар“ звук. Фламенко гитарата, во контраст на класичната, е исто така опремена со бариера налик на штитник, често пластична, што му овозможува на гитаристот да вметне ритмичко удирање по гитара без да ја оштети. Фламенко гитарата исто така се користи различно од класичната гитара, со различни стилови на удирање по жиците, како и употребата на каподастро.

Накратко, фламенко гитарите се наменети за подобро да се вметнуваат во фламенко музиката отколку класичните гитари; сепак, некои поквалитетни фламенко гитари користат слични материјали на оние за класичните гитари.

Фламенкото е оригинална шпанска форма на уметност. Постои во три форми: *cante* - песната, *baile* - танцот и *guitarra* - гитара, свирењето на гитара.

## Поврзано
* Лутиер
* Хосе Рамирес 
* Доминго Естесо (1882-1937)
* Херман Хаузер (1882-1952)

## Надворешни врски
* Рафаел, еден од најфините експонати на фламенко гитарата на денешницата.
* Фламенко гитара на www.guitarist.com 
* Фламенко гитарата 
* GuitarSync.com форуми  - онлајн извор за гитаристи кои свират на акустична и електрична гитара.

Категорија:Музички инструменти
Категорија:Акустични гитари
Етолија-Акарнанија

**Етолија-Акарнанија** (грчки: *Αιτωλοακαρνανία*) — округ во областа Западна Грција, Грција. Округот претставува комбинација на регионите Етолија и Акарнанија. Нејзиниот главен град поради историски причини е Месолонги, а нејзиниот најголем град и економски центар е Агринио. Областа е сега поврзана со полуостровот Пелопонез со мостот Рио-Андирио. Околните окрузи се Арта во Епир, Кардица од Тесалија, Евританија на североисток и Фокида на исток. Таа е најголемиот округ по површина во Грција.

## Географија
Планините доминираат на север, североисток, запад и југоисток, особено во Акарнинските Планини. Најдолгата и главна река е реката Ахелој која што завршува со делта во мочурливите земјишта на југоисток. Округот не ги опфаќа островите кои лежат на запад бидејќи тие припаѓаат на округот Кефалонија. Постои еден резервоар како и езеро во централниот дел. Во планините на овој округ спаѓаат и планините Панетолико на североисток и Акарнинските Планини каде што постои компанија за флаширање на изворска вода.

## Клима
Климата тука варира од топли лета до умерени зими во пониските области, додека пак во планинските области со највисока надморска височина доминираат ладни зими, студени зими и ладно време во зимските месеци.

## Историја на бројот на населението
* 1991: 230.688
* 2001: 228.180

## Сообраќај

* Грчки Национален Пат 5/E55, ЈЕ, Ј, Цен., С
* Грчки Национален Пат 38, Цен., СИ
* Грчки Национален Пат 42, С, СЗ
* Грчки Национален Пат 48/E65, ЈИ
* Пат кој ги поврзува Агиос Николаос, Астакос и Етоликон, СЗ, З, ЈЗ, Ј

## Општини
Округот Етолија-Акарнанија се дели на 7 општини. Тие се следниве (означени со бројки во инфокутијата):

* Агринио (2)
* Актио-Војница (3)
* Амфилохија (4)
* Месолонги (1)
* Нафпактија (6)
* Термо (5)
* Ксиромеро (7)

### Области

*Месолонги - Месолонги
* Нафпактија - Нафпактос
* Трихронида - Агринио
* Валтос - Амфилохија
* Војница и Ксирокамби - Војница

## Наводи


## Надворешни врски

* culture.gr за Етолија-Акарнинија 
* Структура на Етолија-Акарнанија


Категорија:Окрузи во Грција
Русомир Богдановски

**Русомир Богдановски** (Ниш, 11 октомври 1948 - ), македонски драмски писател и театарски сценарист.

## Животопис
Во 1972 година дипломира драматургија на Академијата за театар, филм, радио и телевизија во Белград. 

Магистрира на факултетот за драмски уметности во Белград (1997) со трудот „Комични драмски форми во македонските обреди и обичаи за време на некрстените денови“. 

Работел како драматург и уредник на редакцијата за драмска програма на МТВ. 

Бил професор по филмско и ТВ сценарио на Факултетот за Драмски уметности во Скопје.
Се пензионирал како редовен професор по драматургија на ФДУ во Скопје.

## Стилски определби
Инспирацијата ја црпи од фантастичните народни приказни и легенди, проткајувајќи ги со една иронија, која на извесен начин ќе не’ потсети на богатството на жанровскиот дух.
Неговото мото е - „Зошто да измислуваме туѓиприказни кога дома имаме големо раскажувачко наследство“
Неговото драмско истраѓување има широк спектар на драматуршки разновидбости кои се движат од творечко инспирирање на традицијата до  одреден постмодернистички ракопис со то е податлив како автор на најразновидни театарски размисли и поставки

### Творештво
## Драмски текстови
"*На заборавениот остров*" (1968)

"*Фарса за храбриот Науме*" (1968/1969); 

"*Панургиј*" (1969); 

"*Чудото на свети Ѓорѓи*" (1971/1979);

"*Патенталија и Тентелина*" (1983); 

"*Ништо без Трифолио*" (1986); 

"*Вечерва фалстаф*" (1993); 

"*Ноќ спроти Василиј*" (1996).

## Детски Драмски текстови

"*Рекламна бајка*" (1989);

"*Чудовиштата во нашиот град*" (1990).

## Филмски и Телевизиски сценарија

"*Добра долина*" (1973); 

"*Како се сакаа Пертеф и Леонида*" (1974);

"*Нели ти реков*" (1976); "*Златни години*" (1978); 

"*Учителот*" (1980);

"*Време на летала*" (1982); 

"*[[Трето доба]]*" (1987);

"*Пасквелија*" (1992); 

"*[[Време, живот (филм) |Време, живот]]*" (1992) и 

"*Life time*" (1999).

## Награди

Награда на Македонскиот народен театар за драмски текст ("*Фарса за храбриот Науме*", 1970); 

Специјална награда на ТВ-фестивалот во Блед (за сценарио на ТВ-драмата "*Како се сакаа Пертеф и Леонида*", 1975);

Гран-при на ТВ-фестивалот во Порторож (за сценарио за ТВ-драмата "*Учителот*", 1981); 

Награда за најдобар текст на фестивалот за детски театар во Зеница ("*Рекламна бајка*", 1990).

## Наводи

Категорија:Македонски писатели
Англиска градина

[thumb|250п|right|[Паладијанска архитектура|Паладијански мост во Прајор Парк, Бат]]
[thumb|250п|[Градинарско кралство Десау-Верлиц|Англиските градини во Верлиц, еден од најголемите англиски паркови во Европа во XVIII век.]]

**Англиска градина** или **англиски парк** или **пределна  градина** (, , ) — вид градина со потекло од англиските уредени предели во XVIII век. По ова име градината се разликува од барокниот дизајн на француската формална градина.

Во Обединетото Кралство овој стил е тесноповрзан со делата на Кејпабилити Браун. Овој стил во Англија предоминирал само релативно кратко време, од средината на XVIII до почетокот на XIX век, и најголемиот дел од најпознатите градини во Англија не се во овој стил. Поимот „англиска градина“ не се користи во Англија, каде истиот се нарекува „пределна градина од XVIII век“ („18th century lanscape garden“).

Канонскиот европски „англиски парк“ со себе носи низа романтистички елементи. Во него секогаш има езерце или мало езеро со пристаништен или обичен мост. Погоре, со поглед на езерцето, имаме шестаголен павилјон, често во облик на еднокрилен  римски храм. Некои паркови имаат и „кинески“ павилјон. Други елементи се грото и имитации на рушевини.

Значајни дејци во полето на Англиската градина се Стивен Свицер (1682-1745), Вилијам Кент (1685-1748), Чарлс Бриџман, Кејпабилити Браун (1716-1783), Џон Ванбру (1664-1726) и Лукас Питерс Родбард.

## Поврзано
* Градинарско кралство Десау-Верлиц 
* Пределна архитектура
* Список на пределни градини
* Тревник

## Надворешни врски
* Англиската пределна градина (1600-1818) 

Категорија:Градинарство
Категорија:Пределна архитектура
Апициј

**Апициј** (латински: *Apicius*) — наслов на збирка римски рецепти за готвење, за кои се смета дека се собрани во доцниот VI или раниот V век н.е. Книгата е напишана на јазик многу повеќе налик на народниот отвколку на класичниот латински јазик.

*Апициј* бил текст за употреба во кујната. Најраните печатени изданија носат општ наслов *De re coquinaria* („За готвењето“), и му биле препишани на извесен Целиј Апициј (*Caelius Apicius*), измислица заснована на фактот што еден од двата ракописа е насловен со зборовите „API CAE“. Името Апициј веќе долго време носело конотација на раскош и страст кон храната, која произлегува од навиките на човекот кој го носел тоа име. Најпознатата личност кому е дадено ова име заради гурманство е Марко Гавиј Апициј, кој понекогаш грешно се смета за автор на оваа книга.

Текстот е подреден во десет кратки заглавја налик на организацијата на современите готварски книги: 
# *Epimeles* — Готвачот
# *Sarcoptes* — Меса
# *Cepuros* — Од бавчата
# *Pandecter* — Разни јадења
# *Ospreos* — Грашок, грав, леќа, наут и др.
# *Aeropetes* — Птици
# *Polyteles* — Птици
# *Tetrapus* — Четириношци
# *Thalassa* — Морски плодови  
# *Halieus* — Риба

Содржината е помешана, т.е. извесни рецепти треба да припаѓаат на други заглавја. Некои рецепти ги среѓаваме во две варијанти, некои се јасно прекратени каде недостига барем по еден ред.

Храната опишана во книгата дава важен увид во начинот на исхрана во античкиот свет околу Средоземниот басен - многу од храните кои денес ги поистоветуваме со тој регион—домати, паста—не биле достапни во антиката. Од друга страна, рецептите за најбогатите содржеле некои навистина егзотични состојки, како да речеме фламенго.

Во еден сосем друг ракопис го среќаваме сткратениот епитом *Apici Excerpta a Vinidario* - „џебен Апициј“ од извесен Винидариј, напишан во V век. Меѓутоа, насловот е неточен заради тоа што ова дело не се состои од извадоци од рецептите во Апициј. Наместо тоа, книгата содржи сосема други рецепти кои не ги наоѓаме во Апициј. Ова се должи или на губење на текстот или на промена на истиот како резултат на записките кои секој готвач со време си ги додавал.

Одкога двата ракописа одново биле пронајдени, испечатени се две изданија - едно во Милано (1498) и Венеција (1500). Во времето на преродбата на античките пишани дела, луѓето уживале да читаат римска „готварска книга“. За популарноста на делото сведочи фактот што во следните четири децении се појавуваат уште четири изданија. Во долгото стандардно издание на К.&nbsp;Т.&nbsp;Шух (Хајделберг, 1867), издавачот додал и некои рецепти од Виндариевиот ракопис.

## Поврзано
* Римска кујна
* Марко Гавиј Апициј

## Надворешни врски
### Латински текстови
* Bibliotheca Augustana: De Re Coquinaria Libri Decem издание на Мери Ела Милхам 
* Текстот на готварската книга на „The Latin Library“ 

Категорија:Латинска проза
Категорија:Готварски книги
Категорија:Римска кујна
Апенински Полуостров

thumb|right|250px|Сателитска снимка на полуостровот на пролет

**Апенински Полуостров** (италијански: *Penisola appenninica*) — еден од најголемите полуострови во Европа, кој се протега во должина од околу 1.000 км, од Алпите на север, па сѐ до средишниот дел на Средоземното Море на југ. Го носи името на планинскиот венец Апенини, познат е и по тоа што по својот облик потсеќа на чизма со висока потпетица, и затоа, на италијански, се нарекува уште и *Lo Stivale* („Чизмичката“). Освен како Апенински, полуостровот е познат и како Италијански Полуостров, Италијанска Чизма или Континентална Италија.

Речиси целиот Полуостров ја опфаќа Италија, вклучително и двете енклави, микродржавите, Сан Марино и Ватикан.

Полуостровот е опкружен со Лигурското Море и Тиренското Море на запад, на југ со Јонското Море и Јадранското на исток. Внатрешноста на Полуостровот се состои од планините Апенини, по кои го носи името, а северниот дел главно е рамнински, додека крајбрежјата се ридски (гребенски).

На Полуостровот се наоѓа Везув, единствениот активен вулкан во континентална Европа. Климата е претежно медитеранска (во поголемиот дел од југот), со густо растечки зимзелени грмушки (макија) и мешавина од листопадни и зимзелени шуми.

## Држави
На Апенинскиот Полуостров се наоѓаат следниве држави:
* 
* 
* 

## Поврзано
* Апенини

## Наводи


Категорија:Полуострови во Европа
Категорија:Јужна Европа
Категорија:Региони во Европа
Австралија (континент)

*Оваа страница се однесува на австралискиот континент. За друго значење види [[Австралија (појаснување)]].*
right|300px
**Австралија** е најмалиот континент со површина од околу 8,56 милиони квадратни километри.Се наоѓа на јужната полутопка. Таа е најмал и најретко населен континент на Земјата. На површина од 7,6 милиони километри квадртни, живее околу 20 милиони население.

Австралија е островски континент. Од сите страни е опкружена со вода.

Категорија:Австралија
Категорија:Океанија
Бангкок

**Бангкок** () — главен и најголем град на Тајланд. Позициран е при вливањето на реката Чао Праја кај Тајландскиот Залив. Според населението Бангкок е дваесет и втор по ред најголем град во светот.

Бангкок е еден од најекономско динамичните градови во југоисточна Азија. Туризмот е главен фактор во економијата на Бангкок и се смета дека Бангкок дури ќе ги надмине центрите на Сингапур и Хонгконг, но градот страда од тешки инфраструктурни и социални проблеми како резултат на неговиот брз раст. Светската метеоролошка организација објавила дека Бангкок е најжешкиот град во светот.

## Знаменитости
### Храмови
* Ват Арун
* Ват Пра Кео


Категорија:Градови во Тајланд
Бангкок
Категорија:Покраини во Тајланд
Категорија:Тајландски Залив
Категорија:Населени места основани во 18 век
Лерин (округ)

**Лерин** () — округ во Егејска Македонија, денес Грција. Се наоѓа во северозападниот дел на областа Западна Македонија. Административен центар е градот Лерин.

Во овој округ се смета дека живеат голем број Македонци, а според партијата „Виножито“ тие претставуваат 75&nbsp;% од вкупното население.

## Географија
Се граничи со окрузите Постол на исток, Кожани на југ, Костур на југозапад, Албанија (окрузите Девол и Горица) на запад, Преспанското Езеро на северозапад и Република Македонија (општините Битола и Ресен) на север. Реката Бистрица тече на југозапад.

Поголеми планини во округот се планините Нередска Планина (2.128 м) на југозапад, Баба (2.117 м) и Ниџе (2.524 м) на североисток.

## Демографија
Бидејќи нема официјален попис за тоа колку Македонци живеат во овој округ, кога ќе споредиме некои историски податоци и денешни статистики, се доаѓа до одредена проценка. Така, во овој округ Македонците живеат во околу 70 населени места и сочинуваат околу 69% од вкупното население, па според последниот попис тоа се приближно 35.500 Македонци.

## Земјоделство
Земјоделството е една од главните стопански гранки во округот. Главните производствени гранки се пиперки и праски.

## Интересни места
* Скијачки центар „Песодер“
* Преспанско Езеро

## Комуникации
### [[Листа на радио станици во Грција|Радио]]
* ЕРА Лерин - ЕРА гранка, мреж. место 

## Соообраќај
Низ округот минуваат следниве патни и железнички сообраќајници:
;Патишта
* 30п Државен пат ЕО2 (Албанија - Смрдеш - Лерин- Воден - ...)
* 30п Државен пат ЕО3 (Македонија - Негочани - Лерин - Суровичево - Кожани - ...)
* 30п Државен пат ЕО 15 (Герман - Костур - ...)
;Железници
* Железничка линија Солун-Битола

## Општини
Округот Лерин се дели на 3 општини. Тие се следниве (означени со бројки во инфокутијата)::

* Лерин (*Флорина*) (1)
* Преспа (*Преспес*) (3)
* Суровичево (*Аминдео*) (2)

## Поврзано
* Лерински дијалект
* Лерин (општина)
* Список на села во Лерин
* Леринско Поле

## Наводи

мини|Населени места во Леринскиот округ со историско-демографски преглед

## Надворешни врски

* www.florina.gr 
* www.macedonianpark.com 
* www.mcm.aueb.gr 
* Куќите на Лерин
*   
* http://directory.google.com/Top/World/Greek/Τοπικά/  ] 
* http://www.istoselides.gr/news/article.php?sid=2319  ] 


Категорија:Окрузи во Егејска Македонија
Напоредни животописи

мини|250п|Едно од првите изданија на „Напоредните животописи“ на латински јазик. Рим, 1470. Печатар: Улрих Хан.
„**Напоредни животописи**“ или „**Споредени животописи**“ (изв. „Животи на благородните Грци и Римјани“) — збирка биографии на славни личности од античкиот историчар Плутарх, наредени во парови за да се истакнат нивните заеднички доблести и пропусти. Зачуваните „напоредни животописи“ содржат 22 пара биографии, од кои секој пар има по еден Грк и еден Римјанин, како и четири неспарени, посебни животописи. Ова е дело од значителна важност, не само како извор на информации за секоја личност, туку и како увид во времето во кое тие живееле.

Бидејќи Плутарх бил Грк, Македонците во делото се водат како „Грци“. Имајќи предвид дека делото е напшано кон крајот на I век н.е., можеме да добиеме претстава колку рано замрела одбивноста кон македонските династии во Грција, при што историчарите веќе од овој период почнуваат да ги присвојуваат личностите што им се допаѓаат, и покрај тоа што нивните претходници пишувале за нив како како за странски окупатори од различна култура и јазик.

Како што објаснува во првиот пасус во „Животот на Александар“, Плутарх нема за цел да пишува истории како такви, туку да го истражи влијанието на карактерот (добар или лош) врз животите и судбините на славните луѓе. Првиот пар животописи, Епаминонд-Скипион Африканец, повеќе не постои, а многу од постоечките животописи се скратени, содржат очигледни лакуни и/или биле менувани од подоцнежни писатели.

„Животот на Александар“ е еден од петте зачувани второстепени или третостепени извори за Александар III Македонски и содржи анегдоти и описи на случки кои ги нема во ниеден друг извор. Така, портретот на Нума Помпилиј, ран римски крал, исто така содржи важни информации за првобитниот римски календар.

## Наводи

## Други врски

* Плутарховиот „Живот на Александар“, Драјденов превод (pdf)  
* http://www.e-classics.com/  

Категорија:Старогрчки дела
Категорија:Римска култура
Пекинг

**Пекинг** (, пинјин: *Běijīng*) — главен град на Народна Република Кина и еден од најнаселените градови во светот со население од околу 19,612,368 жители во 2010 година. Пекинг е политички, културен и образовен центар на државата, и истиот е дом на најголемите државни компании во Кина. Оваа метропола се наоѓа во северна Кина и се граничи со Хебеј на север, запад, југ и исток и со Тјенѓин на југоисток.

Пекинг е политички организиран како општина, која е под директа управа на владата. Пекинг е поделен на 14 урбани и супурбани окрузи како и од две рурални окрузи. Пекинг е главен транспортен центар во државата, со голем број железнички и патни линии, како и директни воздушни линии со кои се поврзува со остатокот од светот.

Пекинг е еден од четирите големи стари главни градови на Кина. Градот бил во срцето на кинеската историја со векови, и поради тоа има голем број споменици од различни историски ери, кои сите имаат национална вредност. Градот е препознатлив по палатите, храмовите и големите камени ѕидови и порти. Уметничките богатства и универзитетите го направиле градот културен центар на кинескиот народ, како низ историјата, така и денес.

Најпрометна сообраќајница во јавниот превоз е Пекиншкото метро (), кое превезува над 9,7 милиони патници дневно.

## Меѓународни односи
### Збратимени градови

Пекинг е збратимен со следниве градови:

### Партнери
Пекинг е партнер со:

## Пекинг како тема во популарната култура
* „Пекинг О.“ (*Peking O.*) - песна на германската рок-група „Кен“ (*Can*) од 1971 година.

## Наводи

## Поврзано

* Забранетиот град
* Градови во Кина
* Заштитени културно-историски места во Пекинг од државно значење

## Надворешни врски

* Владин портал на Пекинг   
* 
* Економски профил на пекинг


Пекинг
Категорија:Директно-управувани градови во Кина
Удвоени согласки во македонскиот јазик

**Удвоените согласки во [[Македонски јазик|македонскиот јазик]]** се две согласки едноподруго во префиксирани зборови, во членувани именки, како и во формите за суперлатив.

Како удвоени се јавуваат: *т*, *д*, *с*, *з*, *ј*, *л*, *м*, *в* и *р*.

## Удвоени ''т'' и ''д''
Согласките *т* и *д* се пишуваат удвоено во префиксирани зборови кога основниот збор почнува со *т* или *д*, а пред него стојат претставките *од-*, *под-* и *над-*.

:Примери: *оттука, оттаму, поттик, поттикнува, оттогаш, оттуши, поттури, наттрча, оттиши, оттурне*; *одделно, оддели, оддалеку, одделение, оддел, оддава, оддалечен, оддаде, оддене, оддесно, оддивне, оддив, поддава, поддржи, поддршка, поддувне, наддаде, наддава, наддавач, наддели*.

Согласката *т* се пишува удвоено и во членуваната форма кај именките од женски род на *-т*.

:Примери: *смртта, потта, пролетта*.

Исто така две **т** се пишуваат и во членуваната форма на простите броеви, како и бројните придавки образувани од броеви што завршуваат на *-т*.

:Примери: *деветте, седумнаесетте, деветти, деветтиот, осумнаесеттиот, седумнаесетти*.

На истиот начин се пишуваат и бројните форми со значење на дропка.

:Примери: една *деветтина*, една *петтина*.
 
## Удвоени ''с'' и ''з''
Согласките *с* и *з* се пишуваат удвоено во префиксирани зборови кога основниот збор почнува со *с* или *з*, а претставката е: *из-*, *без-* или *раз-*.

:Примери: *бессонен, бессоница, бессолен, бессочен, бессочност, нессемеен, бессилен, бессемен, рассили, обессили, безземјен, беззаконие, беззаконик, беззабен, раззелени, раззаби, разземе, раззори, иззавитка, иззаклучи, иззабради, иззакрпи, иззапали, иззаврзе, иззавитка*.

## Удвоено ''м''
Удвоено *м* се пишува во бројните форми за лица.

:Примери: *осуммина, седуммина, дваесет и осуммина*.

## Удвоено ''ј''
Удвоено *ј* се пишува во суперлативот од придавки што започнуваат со *ј*.

:Примери: јасен - *најјасен*, јужен - *најјужен*, јадар - *најјадар*, јак - *најјак*, јуначен - *најјуначен*, јаростен - *најјаростен*.

## Удвоено ''в''
Удвоено *в* се пишува во случај кога имаме префиксиран збор кој почнува со *в*, а претставката завршува со *в*.

:Примери: *противвредност*, *противвоздушен*, *противвоен*.

## Удвоено ''л''
Удвоено *л* се пишува во зборовите: *абдаллак*, *бакаллак*, *ѕвездаллија*, *јамболлија*, *каллив*, *овтикаллија*, *параллија*.

## Удвоено ''п''
Удвоено *п* се пишува во зборот: *супполарен*.

## Удвоено ''р''
Удвоено р се пишува во странски сложени зборови.

:Примери: *суперревизија*, *суперрадио*.

## Извор
* Круме Кепески, *Граматика на македонскиот литературен јазик: за училиштата за средно образование*, Просветно дело, Скопје, 1990.
*

Категорија:Правопис на македонскиот јазик
Категорија:Фонетика на македонскиот јазик